সংশ্লিষ্ট সূত্র জানায়, আবদুর রবের বাসায় একটি বৈঠকে অংশ নিতে গিয়েছিলেন মইনুল হোসেন। তিনি গতকাল সন্ধ্যায় সেখানে যাওয়ার পর থেকেই গোয়েন্দা পুলিশ আ স ম রবের বাড়ি ঘিরে রাখে। পরে তাঁকে গ্রেপ্তারের জন্য ডিবি পুলিশ রবের বাসায় প্রবেশ করে। সেখানে ডিবি পুলিশ উপস্থিত হওয়ার পর মইনুলকে গ্রেপ্তার নিয়ে পুলিশের সঙ্গে বাগিবতণ্ডা হয়। ডিবি পুলিশ রংপুরের মামলায় গ্রেপ্তারি পরোয়ানার কপি দেখায়। পরে তাঁকে ডিবির গাড়িতে তুলে মিন্টো রোডে ডিবি কার্যালয়ে নিয়ে যাওয়া হয়।